Te ako ngātahi Magkasamang mag-aral Ko koe, tō tamaiti, me tō whare akoranga kōhungahunga Ikaw, ang iyong anak, at ang inyong early learning service (serbisyo ng maagang pag-aaral) Ang pag-aaral ng iyong anak ay nagsimula sa araw na siya ay ipanganak. Siya ay matututo sa bahay, sa whānau (pamilya), sa inyong komunidad, at sa kanyang early learning service. Ang polyetong ito ay nagmumungkahi ng maraming paraan upang masundan mo ang mga kinawiwilihan ng iyong anak at masiyahang mag-aral nang magkasama. Sa bahay at sa inyong early learning service, ang iyong anak ay matututo ng mga kasanayan na makatutulong sa kanya na makisama sa iba, magkaroon ng masaya at makabuluhang buhay, maging malikhain, at magtagumpay sa kanyang pag-aaral, ngayon at sa paaralan. Ang mga magulang ang unang mga guro ng mga bata. Maraming mga paraan upang matulungan mong matuto ang iyong anak. Isa sa pinakamahalagang mga bagay na magagawa mo ay makipag-usap sa iyong anak. Nagbibigay ito sa kanya ng maaaring pinakamagaling na simula para sa habambuhay na pag-aaral. Laging mainam na makipag- usap ka sa iyong anak sa wika na ginagamit sa bahay, gamit ang mga salitang pinaka-komportable mong gamitin. Higit sa lahat, natututo ang tamariki (mga bata) sa pamamagitan ng paglalaro at sa mga pang-araw-araw na gawain. Kapag ikaw ay nakikipaglaro sa iyong anak at isinasali siya sa iyong mga gawain sa araw-araw, tinutulungan mo siyang matuto. 1
Mga early learning service sa New Zealand Sa mga early learning service sa Aotearoa New Zealand, maraming pagkakataon ang tamariki (mga bata) upang maglaro at lumahok sa mga gawain sa araw-araw gaya ng pagluluto at paghahalaman. Ang kaiako (mga guro) sa inyong early learning service ay tutulong sa iyong anak na matuto sa pamamagitan ng paghimok sa kanya na paglaruan ang mga bagay katulad ng pintura, clay (luwad), playdough, mga building block, tubig, at buhangin. Kung minsan ito ay magiging magulo! Sasali ang kaiako sa paglalaro ng iyong anak, makikipag-usap sa kanya, at tutulungan siyang magkaroon ng mga bagong kasanayan at kaalaman. Sa inyong early learning service, tutulungan ng kaiako ang iyong anak na mapanatag sa pamamagitan ng pag-uugnay sa inyong wika sa bahay (o mga wika) at kultura. Malugod siyang tatanggap ng iyong tulong upang malaman ang higit pa tungkol sa mga ito. Sa lahat ng mga early learning service sa Aotearoa New Zealand, ang pag-aaral ng mga bata ay ibinabatay sa Te Whāriki, ang kurikulum para sa early childhood (unang bahagi ng pagkabata). AngTe Whāriki ay isang kurikulum na may kombinasyon ng dalawang kultura na sinusuportahan ng Te Tiriti o Waitangi (ang Kasunduan ng Waitangi). Makikipagtulungan din ang kaiako sa pagbuo ng matatag na pakikipagrelasyon sa iyo, at titiyaking ang mga karanasan at mga gawain na iaalok ng serbisyo ay tutugon sa iyong mga ninanais at inaasahan para sa iyong anak. Pagpili ng serbisyo para sa iyong anak Sa Aotearoa New Zealand, makapipili ka mula sa maraming iba't ibang klase ng mga early learning service. Lahat ng mga serbisyong ito ay dapat tumugon sa mga pamantayang itinakda ng pamahalaan. Kung minsan, ikaw ay maaaring maghintay ng puwesto para sa iyong anak. Para sa mga bata na may edad na tatlong anyos pataas, libre ang pagpasok sa isang early learning service nang hanggang 20 oras kada linggo. Makakakuha rin ang ilang mga pamilya ng tulong sa pagbabayad para sa mga early learning service sa pamamagitan ng Trabaho at Kita (Work and Income). Ang inyong early learning service ay magbibigay sa iyo ng update tungkol sa pag-unlad ng iyong anak. Halimbawa, ibabahagi sa iyo ng kaiako ang mga pintura, mga laro, mga konstruksyon, at ma-dramang dula gamit ang mga video, mga larawan, at mga paliwanag sa pag-aaral ng iyong anak. Mga Kindergarten Lahat ng kaiako (mga guro) sa mga kindergarten ay sinanay at nakarehistro. Makadadalo ang tamariki (mga bata) na may edad mula dalawang taong gulang hanggang sa edad papasok na sa paaralan, karaniwan ay sa mga oras ng paaralan. Kōhanga reo Sa kōhanga reo, ang tamariki (mga bata) at whānau (mga pamilya) ay gumagamit ng te reo Māori (wikang Māori) upang matuto at makipag-usap sa isa't isa. Ang Whānau (mga pamilya) ay aktibong nakasangkot sa pagpapalakad ng serbisyo. Mga serbisyo sa edukasyon at pangangalaga Ang sinanay at nakarehistrong mga kawani ay 50% man lamang ng kabuuang kawani. Ang tamariki (mga bata) na mula sa edad ng pagkapanganak hanggang sa edad papasok na sa paaralan ay makakapunta sa mga serbisyong ito nang buong araw, o bahagi ng araw. Mga Early Learning Services sa Aotearoa New Zealand Mga Playcentre Ang mga playcentre ay para sa tamariki (mga bata) mula sa edad ng pagkapanganak hanggang sa edad papasok na sa paaralan. Ang mga ito ay pinamumunuan ng mga magulang at whānau (mga pamilya). Ang mga playcentre ay nagbibigay din ng pasasanay sa pagiging magulang at early learning. Edukasyon at pangangalaga na isinasagawa sa tahanan Ang mga serbisyong ito ay maaaring gawin sa bahay ng bata o sa bahay ng tagapag-alaga. Ang tagapag-alaga ay sinusuportahan ng isang kwalipikadong kaiako ng early learning. Mga Playgroup Karamihan sa mga playgroup ay itinatag at pinalalakad ng mga grupong pangkomunidad, at ang mga sesyon ay tumatagal nang hanggang tatlong oras. Karaniwan, ang mga magulang ay kailangang manatili kasama ng kanilang mga anak. 2
Pag-aaral tungkol sa mga nadarama Ang tamariki (mga bata) kadalasan ay may matitinding nadarama - maaaring sila ay nasisiyahan, nasasabik, ninenerbiyos, nagagalit, o natatakot. Ang kaiako (mga guro) sa inyong early learning service ay tutulong sa iyong anak na maunawaan ang kanyang mga nadarama, pag-usapan ang tungkol sa mga ito, at ipahayag ang mga ito sa positibong mga paraan. Ang mga kasanayang ito ay tutulong sa iyong anak na maging masaya at matagumpay sa kanyang pang-araw-araw na buhay. Magagawa mo rin ito sa bahay: " Masusuportahan mo ang iyong anak na maunawaan ang kanyang nadarama sa pamamagitan ng pagtulong sa kanya na humanap ng mga salita na ipapangalan sa kanilang mga nadarama gamit ang inyong wika sa bahay o Ingles (halimbawa, "Palagay ko ay sabik na sabik ka ngayon"). " Kapag nagagalit ang iyong anak, humanap ng mga bagay na tutulong magpahinahon sa kanya. Halimbawa, maaari kang magpatugtog ng marahang musika, kumanta ng waiata (mga awit), magkasamang mag-ihip ng mga bula, maghukay sa hardin, o magbahagi ng isang kuwento. " Tulungan ang iyong anak na humanap ng mga paraan upang harapin ang mga nadarama gaya ng galit, pagkanerbiyoso, o pagkabalisa (halimbawa, sa pamamagitan ng paghinga nang malalim o sa aktibong pisikal na laro, katulad ng pagtalon o pagtakbo). Matutong makisama sa iba Magmula sa kapanganakan, kailangang madama ng lahat ng tamariki (mga bata) na sila ay ligtas, may seguridad, at minamahal. Kailangan nilang malaman na ang mga adulto sa kanilang buhay ay maingat na pumupuna at tumutugon sa kanilang mga interes, pagnanais, at pangangailangan. Magagawa mo rin ito sa bahay: " Tulungan ang iyong anak na makipaghalinhinan, makibahagi, at patatagin ang pakikipagkaibigan sa ibang bata. Halimbawa, maaari mong sabihin, "Kapag naka-dalawang minuto ka na sa swing, maaari mo bang bigyan ng pagkakataon si Theo?" o "Hatiin natin ang mansanas sa anim na piraso, at ibibigay mo ang tatlo kay Hana." " Tulungan siyang matutunan ang mga paraan sa pagharap sa mga Sa early learning service, ang iyong anak ay matututong magtiwala at tumugon sa iba pang nangangalagang mga adulto. At matututo siya kung paano makikitungo sa iba pang tamariki - magkasamang maglaro, makibahagi, at igalang ang mga nadarama at mga pangangailangan ng iba. alitan at lumutas ng mga problema (halimbawa, sa pamamagitan ng pagpuna kung ano ang nadarama ng iba at pag-iisip kung paano siya makatutulong sa kanila). " Sabihin sa kanya na ipinagmamalaki mo siya kapag siya ay nakikipaghalinhinan, nakikibahagi, o tumutulong lutasin ang alitan sa grupo. 3
Pag-uusap, pagbabasa, at pagsusulat - gawing katuwaan ito! Ang wika ang susi sa lahat ng pag-aaral ng iyong anak. Magagawa mo rin ito sa bahay: Sa inyong early learning service, ang mga gawaing gaya ng pag-uusap, pagkanta, paglalaro, pakikinig sa mga kuwento, at pag-drowing ay tutulong sa iyong anak na magkaroon ng mga kasanayang kailangan niya para matutong bumasa at sumulat. " "Makipag-usap" nang halinhinan sa iyong sanggol o toddler. Bigyang-pansin ang kanyang mga aksyon, tunog, salita, at kung ano ang tinitingnan niya, at tumugon sa mga ito. " Sa sandaling nakakahawak na ng mga bagay ang iyong sanggol, bigyan siya ng mga librong yari sa tela o karton upang kanyang paglaruan. Huwag mag-alala kahit ipasok niya ang libro sa kanyang bibig - natututo rin siya mula sa paggawa nito. Makipag-usap sa kanya tungkol sa mga larawan sa mga libro - natututo rin sa kalaunan ang mga sanggol na kumilala sa mga larawan ng mga pamilyar na bagay. Makikipag-usap ang kaiako (mga guro) sa iyong anak at hihimukin siyang makipag-usap tungkol sa kanyang ginagawa. Magkasama silang magbabasa ng mga kuwento at kakanta ng nursery rhymes, maglalaro ng mga salita o mga larong may rhymes, at kakanta ng waiata. " Makipag-usap sa iyong anak tungkol sa mga kinawiwilihan niya. Sa sandaling siya ay magsimula nang magsalita, ipagpatuloy ang pakikipag-usap. " Makipag-usap at kumanta kasama ang iyong anak gamit ang inyong wika sa bahay, at gumamit ng mga salita na pinaka-komportable ninyong gamitin. Pag-usapan ang mga bagay na ginagawa mo araw-araw, at himukin siyang sabihin sa iyo kung ano ang nangyayari. " Magkasama ninyong tingnan ang mga librong may larawan, at basahan ng kuwento ang iyong anak. Gawing katuwaan ito. Maaaring gustuhin ng napakabatang tamariki (mga bata) na tumingin lamang sa mga libro nang ilang minuto, OK lang yon. Natututo pa lamang sila kung paano ginagamit ang mga libro. " Kumanta at magbahagi ng mga kuwento mula sa sarili mong kultura. Maaari kang gumamit ng mga puppet o malalambot na mga laruan upang tumulong sa pagkukuwento. " Pumunta sa aklatan at hayaang pumili ng mga libro ang iyong anak na gusto niyang iuwi sa bahay. Libre ang paghiram ng mga libro para sa mga bata mula sa aklatan. Ang inyong lokal na aklatan ay maaaring may libreng mga oras din ng pagkukuwento para sa tamariki (mga bata). " Himukin ang iyong anak na magdrowing at gumawa ng mga marka - halimbawa, gamit ang mga lapis, crayola, pintura, o chalk. Hindi bale kung ang lahat ng mga iginuhit ay walang kamukhang anuman na alam mo. " Maghanap kayo ng iyong anak ng mga letra o salita sa paligid ng inyong bahay at kapag kayo ay nasa labas. Halimbawa, maaari kayong maghanap ng unang letra ng pangalan ng iyong anak. 4
Matematika, agham, at teknolohiya - gawing katuwaan ito! Natututo ang tamariki (mga bata) tungkol sa matematika, agham, at teknolohiya sa pamamagitan ng paggalugad sa mundong nakapaligid sa kanila, pag-uusap tungkol sa mga napupuna nila, at pag-alam kung paano gumagana ang mga bagay. Magagawa mo rin ito sa bahay: " Himukin ang iyong anak na maging mausisa at magtanong ng marami. " Makipaglaro ng bilangan sa iyong anak. Magbilang habang paakyat at pababa ng hagdan. O bilangin ang mga pinggan na inilalagay mo sa mesa. Ang inyong early learning service ay mayroong maraming mga gawain na tutulong sa iyong anak na matutunan ang tungkol sa matematika, agham, at teknolohiya. Matututo siyang maging mausisa tungkol sa mundong nakapaligid sa kanya sa pamamagitan ng pagtingin sa mga halaman o mga hayop, paglalaro sa mga materyales gaya ng buhangin at tubig, at pag- iisip kung paano gumagana ang mga makina. " Kapag ikaw ay nasa bahay o nasa labas kasama ang iyong anak, makipag-usap sa kanya tungkol sa pagdamdam sa mga bagay, hitsura, tunog, lasa, at amoy. " Bumuo ng mga bagay na may iba't ibang hugis at materyales. Bumuo ng isang tore o magtayo ng isang palasyo gamit ang mga wooden block, mga lata mula sa kusina, o mga walang lamang kahon. " Tulungan ang iyong anak na magbigay-pansin sa mga numero, hugis, sukat at pattern sa inyong mga gawain sa araw-araw. Laruin ang "spot the number" (hanapin ang numero) sa mga letter box o mga plaka ng kotse habang kayo ay naglalakad sa labas. O bilangin ang mga pulang kotse sa car park ng supermarket. Matututo ang tamariki (mga bata) tungkol sa mga ideyang pang- matematika sa pamamagitan ng pagbilang, pagsukat, at pag-uuri- uri, at pati na rin sa pagdrowing at aktibong paglalaro. Halimbawa, maaaring makipag-usap ang kaiako (mga guro) sa tamariki habang sila ay naglalaro, gamit ang mga salitang gaya ng "sa ibabaw", "sa ilalim", "tuluy-tuloy", "sa likuran", o "sa itaas". " Makipag-usap ka sa iyong anak tungkol sa mga napapansin nila habang tinutulungan mo siyang magluto, maghugas ng mga pinggan, maghukay sa garden, magtayo ng mga sandcastle sa dalampasigan, o maglaro ng tubig. Maingat mong ituro sa iyong anak ang paggamit ng mga kagamitan katulad ng mga telepono, tablet, o kompyuter, at limitahan ang oras na nakaharap siya sa screen. Para sa malusog na pag-aaral at pagsulong, pinakamabuting iwasan ang oras sa harap ng screen para sa wala pang dalawang taong gulang, at limitahan ito sa isang oras lamang kada araw para sa mga batang may edad na dalawang taon o mataas pa - mas kakaunti ang pinakamabuti! 5
Sining, musika, sayaw, at drama - gawing katuwaan ito! Ang tamariki (mga bata) ay nakakapagpahayag ng kanilang mga dinarama at mga ideya sa pamamagitan ng sining, musika, sayaw, at drama. Ang mga gawaing musika, sayaw, drama, at sining ay magagaling na mga paraan upang tulungan ang iyong anak na matutunan ang tungkol sa kanyang wika sa bahay at kultura. Ang mga early learning service ay puno ng mga ideya at materyales na magpapasigla sa imahinasyon ng iyong anak. Maaaring kabilang dito ang mga materyales para sa dress up, mga musika na instrumento, mga pintura, clay (luwad), playdough, kahoy, ang mga materyales para sa paggawa ng collage. Sa tulong ng kaiako (mga guro), ang mga bata ay ligtas na makagagamit ng mga simpleng tool, gaya ng mga gunting, lagari, at martilyo. Hihikayatin ng kaiako ang iyong anak at sasali rin sa mga larong malikhain at maimahinasyon. Magagawa mo rin ito sa bahay: " Maglaro, magsayaw, at mag-imbento ng mga laro na kasama ang iyong anak. Hayaan mo siyang manguna. " Himukin ang iyong anak na gamitin ang kanyang imahinasyon - halimbawa, sa pamamagitan ng larong dress up, gawing tila bangka, spaceship, o tindahan ang mga bagay sa bahay, o magkunwaring siya ay marino, astronaut, o tindera. Sumali sa mga laro niya, kahit na lumubog ang bangka at ikaw ay nakain ng isang buwaya! " Magkatuwaan sa iba't ibang materyales na pang-sining, gaya ng pintura, crayola, clay o playdough, wool (lana), at harakeke (flax). Lumikha kayo ng iyong anak ng gubat gamit ang mga maliliit na sanga/siit, lupa, at mga dahon, o magdrowing sa buhangin gamit ang mga patpat na nasa dalampasigan. " Ipakita sa iyong anak na ikaw ay natutuwa at nasisiyahan sa kanyang likhang-sining sa pamamagitan ng pagtatanong sa kanya tungkol doon at pagdidispley nito sa inyong bahay. " Magkasamang makinig sa musika, kumanta at sumayaw. " Gumawa ng isang instrumentong pang-musika, halimbawa, maglagay ng buhangin o mga bato sa loob ng isang lata o sisidlang plastik. Kalugin ito nang sabay sa musika habang kayo ay kumakanta o sumasayaw. Inilathala noong Mayo 2020 ng Ministri ng Edukasyon, Kopirayt © Crown 2020, numero ng aytem 63571. [Tagalog] 6